B4-1530/aendr., 1534 og 1559/95

Beslutning om menneskerettighedssituationen i Tyrkiet

Europa-Parlamentet,

A. der den 13.12.1995 har afgivet samstemmende udtalelse om Faellesskabets faelles holdning i Associeringsraadet EF-Tyrkiet om ivaerksaettelse af slutfasen af toldunionen ((Protokollen af denne dato, del II, punkt 1a.)),

B. der mener, at Tyrkiet boer respektere reglerne i internationale organisationer, landet har tiltraadt, og aftaler, det har indgaaet, isaer FN's, Europaraadets, OSCE's, den europaeiske menneskerettighedskonvention og den internationale konvention mod tortur,

C. der minder om, at EU-medlemsstaternes statsledere, da de besluttede at oprette Unionen, bekraeftede deres stoette til principperne om frihed, demokrati og respekt for menneskerettighederne og de grundlaeggende frihedsrettigheder samt retsstatsprincippet,

D. der er overbevist om, at ivaerksaettelsen af toldunionens slutfase er et afgoerende skridt i udviklingen i Tyrkiets forhold til Europa, og at Den Europaeiske Union, dens medlemsstater og Tyrkiet gennem dialog derfor maa soerge for, at disse faelles vaerdier foeres ud i livet paa en endnu mere effektiv maade,

E. der er overbevist om, at dette forhold og denne dialog vil blive til fordel for begge parter, idet Tyrkiet vil blive styrket som et verdsligt demokrati ved skillevejen mellem Centralasien og Mellemoesten,

F. der imidlertid henviser til, at der foreligger efterretninger, hvoraf det fremgaar, at der stadig begaas menneskerettighedskraenkelser, og at menneskerettighedernes og demokratiets betingelser i Tyrkiet stadig lader meget tilbage at oenske, selv om der er sket visse forbedringer,

G. der henviser til, at den tyrkiske regering og Den Store Nationalforsamling for nylig har paabegyndt positive aendringer af forfatningen og andre bestemmelser, som vedroerer menneskerettigheder og grundlaeggende frihedsrettigheder,

H. der konstaterer, at PKK's terrorhandlinger stadig fortsaetter isaer, men ikke kun i Tyrkiets sydoestlige omraade,

I. der konstaterer, at den tyrkiske regering i det samme omraade fortsaetter deres undertrykkende militaeraktioner, saasom evakuering af kurdiske landsbyer,

J. der konstaterer, at der ikke er taget konkrete skridt til at afklare konflikten paa Cypern og goere en ende paa den tyrkiske besaettelse af en del af dette land,

Europa-Parlamentet,

1. opfordrer Den Europaeiske Union, dens medlemsstater og Tyrkiet til uden forbehold at bakke op om en fortsat og bred dialog for at fremme respekten for menneskerettigheder og frihedsrettigheder og opfordrer den tyrkiske regering og Den Store Nationalforsamling til at viderefoere den noedvendige proces til revision af forfatningen og straffelovene for saaledes at garantere en fortsat forbedring af menneskerettighedssituationen og en demokratisk reform i Tyrkiet;

2. opfordrer Den Europaeiske Union, dens medlemsstater og Tyrkiet til at anvende alle disponible midler til at omsaette denne dialog til praksis, bl.a. via Associeringsraadet og Det Blandede Parlamentariske Udvalg, samt det Euro-Middelhavspartnerskab, der vedtoges paa Barcelona- konferencen;

3. appellerer til den tyrkiske regering, PKK og andre kurdiske organisationer om at goere alt, hvad der staar i deres magt, for at finde frem til en ikke-voldelig og politisk loesning paa det kurdiske problem, opfordrer PKK til at afstaa fra voldsanvendelse og opfordrer den tyrkiske regering samt Den Store Nationalforsamling til at ophaeve den undtagelsestilstand, der gaelder i det sydoestlige omraade, og at overveje, hvorledes borgere af kurdisk oprindelse kan faa mulighed for at udtrykke deres kulturelle identitet, og samtidig garantere og respektere Tyrkiets territoriale enhed;

4. opfordrer den tyrkiske regering og Den Store Nationalforsamling til at tage sagen om de fire medlemmer af Den Store Nationalforsamling og andre, der stadig holdes faengslet, op igen i forbindelse med behandling af en ny amnestilov;

5. opfordrer Raadet, Kommissionen og De Forenede Nationer samt den cypriotiske regering til at goere alt, hvad der staar i deres magt, for at goere en ende paa oeens opdeling og anmoder indtraengende den tyrkiske regering om at tage konkrete skridt i den retning ved at gennemfoere resolutionen fra FN'S Sikkerhedsraad vedroerende dette spoergsmaal;

6. opfordrer Raadet og Kommissionen til permanent at overvaage menneskerettighederne og den demokratiske udvikling i Tyrkiet og opfordrer Kommissionen til mindst en gang om aaret at aflaegge beretning til Europa-Parlamentet om situationen;

7. opfordrer den tyrkiske regering til noeje at gennemfoere loven mod tortur og mishandling af fanger; paapeger, at tortur er et saerlig alvorligt problem paa politistationer, og opfordrer den tyrkiske regering til ikke at daekke sig bag nogen artikel i den internationale konvention mod tortur, der aabner mulighed for at naegte at offentliggoere rapporter om tortur i Tyrkiet;

8. agter fortsat aarvaagent at foelge udviklingen i Tyrkiet for omgaaende at kunne reagere, saafremt den tyrkiske regering eller Den Store Nationalforsamling skulle slaekke paa indsatsen for at styrke demokratiet og garantere fuld respekt for menneskerettighederne, som er principper, der karakteriserer vesteuropaeisk demokrati, som Tyrkiet straeber efter at tilslutte sig, og minder Tyrkiet om, at dets samstemmende udtalelse skal betragtes som en opbakning af den tyrkiske regerings tilsagn om at fortsaette demokratiseringsprocessen og forbedringerne i menneskerettighedssituationen;

9. paalaegger sin formand at sende denne beslutning til Raadet, Kommissionen, medlemsstaternes regeringer samt Tyrkiets regering og Den Store Tyrkiske Nationalforsamling, Cyperns regering og FN's generalsekretaer.